સૌરાષ્ટ્ર યુનિવર્સિટીએ આ ખાઈ પૂરવાનો એક પ્રયાસ કર્યો છે. યુનિવર્સિટીની સેન્ટ્રલ લાઇબ્રેરીએ ‘સૌરાષ્ટ્ર યુનિવર્સિટી રીસર્ચ આકર્ઇિવ’ નામે એક પ્રોજેક્ટ શ કર્યો છે. જેના અંતર્ગત, સૌરાષ્ટ્ર યુનિવર્સિટીના પીએચ.ડી. થેસિસને ઓનલાઇન ડિજિટલ સ્વપે ઉપલબ્ધ કરવામાં આવ્યા છે. આ બધા જ થેસિસ એક ખાસ સાઇટ પર અપલોડ કરવામાં આવ્યા છે. સાઇટ પર અત્યારે ગુજરાતીમાં ૩૬૭, ઇંગ્લિશમાં ૫૩૮ અને હિન્દીમાં ૮૦ મળીને કુલ ૯૮૫ થેસિસ મૂકવામાં આવ્યા છે. પીએચ.ડી. માટે સંશોધન કરતા વિદ્યાર્થીઓ, તેમના ગાઇડ માટે તો આ અદભુત ખજાનો છે, કેમ કે તેમને પોતે પસંદ કરેલા વિષય અંગે અને શોધનિબંધનું માળખું તૈયાર કરવા માટે અનેક સંદર્ભો અહીંથી મળી રહે છે. પીએચ.ડી.ની પદવી સિવાય પણ જે તે વિષયમાં રસ ધરાવતા લોકોને અહીં મોટું ભાથું મળી રહે છે.